Komisijas Regula (EK) Nr. 1218/1999

(1999. gada 14. jūnijs)

par atsevišķu preču klasifikāciju kombinētajā nomenklatūrā

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 861/1999 [2], un jo īpaši tās 9. pantu,

(1) tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju;

(2) tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību;

(3) tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē;

(4) tā kā ir lietderīgi, ka, ievērojot Kopienā spēkā esošos noteikumus par divkāršas pārbaudes sistēmām un Kopienas preventīvu un retrospektīvu uzraudzību attiecībā uz tekstilizstrādājumiem, tos importējot Kopienā, uz juridiski saistošu informāciju par tarifiem, ko par preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šai regulai, personas, kuru rīcībā ir šāda informācija, var turpināt atsaukties 60 dienas saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3];

(5) tā kā šajā regulā paredzētie pasākumi ir saskaņā ar Muitas kodeksa komitejas Tarifu un statistikas nomenklatūras nodaļas atzinumu,

IR PIEŅĒMUSI ŠO REGULU.

1. pants

Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē.

2. pants

Ievērojot Kopienā spēkā esošos noteikumus par divkāršas pārbaudes sistēmām un Kopienas preventīvu un retrospektīvu uzraudzību pār tekstilizstrādājumiem, tos importējot Kopienā, uz juridiski saistošu informāciju par tarifiem, ko par preču klasifikāciju kombinētajā nomenklatūrā sniedz dalībvalstu muitas dienesti un kas vairs neatbilst šai regulai, var turpināt atsaukties 60 dienas saskaņā ar 12. panta 6. punktu Regulā (EEK) Nr. 2913/92.

3. pants

Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs.

Briselē, 1999. gada 14. jūnijā

Komisijas vārdā —

Komisijas loceklis

Mario Monti

[1] OV L 256, 7.9.1987., 1. lpp.

[2] OV L 108, 27.4.1999., 11. lpp.

[3] OV L 302, 19.10.1992., 1. lpp.

--------------------------------------------------

PIELIKUMS

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

Preču apraksts | Klasifikācija KN kods | Pamatojums |

(1) | (2) | (3) |

1.Dārza nojume, kuras izmēri ir 3 m x 3 m, no polietilēna sloksnīšu auduma, kuras ir šaurākas par 5 mm, no abām pusēm pārklāta ar plastmasu, kas ir redzama ar neapbruņotu aci. Izstrādājumu uzstāda ar metāla balstiem, kas veido tā karkasu un ar nostiepšanas ierīcēm, ar kurām to var nostiprināt pie zemes. | 39269091 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, 59. nodaļas 2.a piezīmi, kā arī KN kodu 3926, 392690 un 39269091 aprakstu. |

2.Viegls, vaļīgs trikotāžas apģērbs (100 % kokvilna) klāts ar uzspiestiem rotājumiem, sniedzas līdz augšstilbu vidum (kopējais garums 90 cm). Tam ir apaļš kakla izgriezums ar pievienotu trikotāžas apmali un īsas piedurknes. Piedurkņu gali un apģērba apakšmala ir apvīlēti, un apakšdaļā ir aptuveni 10 cm gari sānu šķēlumi.(Apģērbs)(Sk. fotogrāfiju Nr. 580.) | 61044200 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 6104un 61044200 aprakstu. Sk. arī kombinētās nomenklatūras paskaidrojumus kodiem KN 61044100 līdz 61044900. Klasificēt kā nakts apģērbu nevar, jo attiecīgo apģērbu tā objektīvo īpašību dēļ var valkāt kā gultā, tā citur, un tātad tas nav paredzēts valkāšanai vienīgi vai pamatā kā nakts apģērbs. Šā apģērba garuma dēļ to nevar klasificēt atbilstīgi KN kodam 6109. |

3.Viegls, vaļīgs trikotāžas apģērbs (100 % kokvilna) bez piedurknēm, klāts ar uzspiestiem rotājumiem, sniedzas zemāk par ceļiem (kopējais garums 120 cm). Tam ir apaļš, dziļš kakla izgriezums ar pievienotu trikotāžas apmali. Apģērba apakšmala ir apvīlēta, un apakšā ir aptuveni 22 cm gari sānu šķēlumi.(Apģērbs)(Sk. fotogrāfiju Nr. 581.) | 61044200 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 6104un 61044200 aprakstu. Sk. arī kombinētās nomenklatūras paskaidrojumus kodiem KN 61044100 līdz 61044900. Klasificēt kā nakts apģērbu nevar, jo attiecīgo apģērbu tā objektīvo īpašību dēļ var valkāt kā gultā, tā citur, un tātad tas nav paredzēts valkāšanai vienīgi vai pamatā kā nakts apģērbs. Šā apģērba garuma dēļ to nevar klasificēt atbilstīgi KN kodam 6109. |

4.Apģērbs no dabiskas krāsas 100 % poliamīda auduma, kura biezums ir 0,1 mm, no iekšpuses pārklāts ar porainu plastmasu (poliuretānu) un ar vatētu oderi.Apģērbam ir divas apkakles, no kurām viena ir izgatavota no uzkārsta plūksnota auduma, un tas priekšpusē ir pilnīgi atverams, aizpogājams ar spiedpogām ar kreiso pusi pāri labajai.Tam ir garas piedurknes ar rāvējslēdzējiem galos un divas iešūtas kabatas jostas augstumā.Apģērbs sniedzas līdz gurniem (kopējais garums 75 cm), un mugurpusē to ir iespējams savilkt.(Apģērbs ir līdzīgs siltai virsjakai).(Sk. fotogrāfiju Nr. 583.) | 62019300 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 59. nodaļas 2.a l. piezīmi, 62. nodaļas 8. piezīmi, kā arī KN kodu 6201un 62019300 aprakstu. Apģērbs ir izgatavots no auduma, kura pārklājums ar neapbruņotu aci nav saredzams. |

5.Apģērbs bez piedurknēm no divkrāsaina sintētiska (100 % neilona) auduma, sedz ķermeņa augšdaļu līdz gurniem. Tam ir V veida izgriezums, tas priekšpusē pilnīgi atverams ar rāvējslēdzēju, un apakšā to savelk ieveramā gumija.Plato roku izgriezumu apakšējās daļas daļēji ir elastīgi savilktas. Apģērbam ir ārējā kabata ar Velkro tipa aizdari, jostas cilpas un regulējama auduma josta ar aizdares ierīci.Apģērbs ir pilnībā oderēts. Priekšā tam ir divi ielaidumi un mugurā viens ielaidums, kas visi ir no porainas plastmasas.(Cits apģērbs)(Sk. fotogrāfiju Nr. 582.) | 62114390 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 62. nodaļas 8. piezīmi, kā arī KN kodu 6211, 621143 un 62114390 aprakstu *. Sk. arī Harmonizētās sistēmas paskaidrojumus pozīcijai 6211. Apģērbu tā objektīvo īpašību dēļ nevar uzskatīt par pozīcijas 6307glābšanas vesti. |

6.Dārza nojume 3 m x 3 m izmēros, kas sastāv no bieza 100 % kokvilnas auduma pārklājuma, kuru uzstāda ar metāla balstiem, kuri veido tās karkasu, un ar nostiepšanas ierīcēm, ar kurām to var nostiprināt pie zemes.Audums veido jumtu, kas pārklāj četrus balstus.(Sk. fotogrāfiju Nr. 588.) | 63069100 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, 63. nodaļas 1. piezīmi, kā arī KN kodu 6306un 63069100 aprakstu. Šo izstrādājumu nevar uzskatīt par telti, jo tas ir atvērts visās četrās pusēs |

--------------------------------------------------